als_Latn dik_Latn nus_Latn
Një person është qëlluar për vdekje dhe një tjetër është plagosur rëndë në një sallë gjyqi në një gjykatë të Kopenhagenit, në Danimarkë.
Lajmin e bën të ditur policia daneze, sipas të cilës ngjarja ka ndodhur në qendër të qytetit. Ndërsa një dëshmitar ka thënë për mediat lokale se autori qëlloi 5 ose 6 herë. Mësohet se i dyshuari si autor i krimit është arrestuar, ndërsa në vendin e ngjarjes është sekuestruar një pushkë e tipit shotgun.
Rrugët përreth gjykatës janë bllokuar nga policia. Motivet e ngjarjes janë ende të paqarta. Në sallë po zhvillohej një seancë kur shpërthyen të shtënat. Sipas mediave nordike, shkak për aktin kriminal dyshohet se është bërë një sherr familjar, që ndodhi pak më herët se të niste seanca.
als_Latn als_Latn als_Latn